2. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ Αριθ. 7002/12/1-θ΄της 13-13 Αυγ. 1999  (ΦΕΚ Β΄1599)  Προσόντα, κριτήρια και διαδικασία πρόσληψης Ειδικών Φρουρών.  ΄Εχοντας υπόψη: 1. Τις διατάξεις της παρ. 6 του άρθρ. 9 του Νομ. 2734/1999 «Εκδιδόμενα με αμοιβή πρόσωπα και άλλες διατάξεις» (Α’-161). 2. Τις διατάξεις του άρθρ.29Α του Νομ. 1558/1985 «Κυβέρνηση και Κυβερνητικά ΄Οργανα» (Α’-137), το οποίο προστέθηκε με το άρθρ. 27 του Νομ.2081/1992 (Α’-154) και αντικαταστάθηκε με το άρθρ. 1 του Νομ. 2469/1997 (Α’-38). 3. Τις διατάξεις του άρθρ. 22 παρ. 3 του Νομ. 2362/1995 «Περί Δημοσίου Λογιστικού, Ελέγχου των δαπανών του Κράτους και άλλες διατάξεις» (Α’-247). 4. Την υπ’ αριθ. 1107147/1239/006/4-10-1996 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β’-922/7.10.1996). 5. Το γεγονός ότι από τις διατάξεις της παρούσας απόφασης προκαλείται εφάπαξ δαπάνη σε βάρος του κρατικού προϋπολογισμού ύψους 10.500.000 δρχ. περίπου, για το τρέχον οικονομικό έτος. Η ανωτέρω δαπάνη θα βαρύνει τους ΚΑΕ 0824, 1111, 1211 και θα καλυφθεί από τις εγγεγραμμένες πιστώσεις των αντίστοιχων ΚΑΕ του εκτελούμενου Π/Υ Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: Προσόντα ΄Αρθρ. 1.- 1. Ως Ειδικοί Φρουροί προσλαμβάνονται με σύστημα αντικειμενικών κριτηρίων (μόρια) ΄Ελληνες πολίτες άνδρες, απόφοιτοι Λυκείου ή άλλης ισότιμης Σχολής του εσωτερικού ή εξωτερικού, οι οποίες έχουν εκπληρώσει τις στρατιωτικές τους υποχρεώσεις και δεν έχουν υπερβεί το 28ο έτος της ηλικίας τους. Για τον υπολογισμό της ηλικίας των υποψηφίων ως ημερομηνία γέννησης θεωρείται η 31η Δεκεμβρίου του έτους γέννησης. Δεν θεωρείται ότι εξεπλήρωσε τις στρατιωτικές του υποχρεώσεις ο υποψήφιος που έχει απαλλαγεί νόμιμα απ’ αυτές. 4.Α.αα.2 Ειδικοί Φρουροί   353 2. Επί πλέον οι υποψήφιοι απαιτείται να συγκεντρώνουν και τα ακόλουθα προσόντα: α. ΄Εχουν υγεία και άρτια σωματική διάπλαση διαπιστούμενη από την αρμόδια Υγειονομική Επιτροπή Κατάταξης, σύμφωνα με τις ισχύουσες κάθε φορά διατάξεις για τη σωματική ικανότητα των υποψηφίων δοκίμων Αστυφυλάκων. β. ΄Εχουν πίστη στο Σύνταγμα, αφοσίωση στην Πατρίδα και δεν πρεσβεύουν θρησκευτικές δοξασίες που εμποδίζουν την εκτέλεση των καθηκόντων τους. γ. ΄Εχουν ανάστημα τουλάχιστον 1,70 μ. δ. Δεν έχουν καταδικασθεί, έστω και με οριστική απόφαση, για τέλεση ή απόπειρα κακουργήματος ή των εγκλημάτων ανυποταξίας, λιποταξίας, προσβολών του πολιτεύματος, προδοσίας της χώρας, προσβολών κατά της πολιτειακής εξουσίας, κατά της ελεύθερης άσκησης των πολιτικών δικαιωμάτων, παραχάραξης, κιβδηλίας, πλαστογραφίας, ψευδορκίας, ψευδούς καταμήνυσης, ψευδούς ανώμοτης κατάθεσης, απιστίας περί την υπηρεσία, παράβασης καθήκοντος ανθρωποκτονίας εκτός της προερχόμενης από αμέλεια, κατά της γενετήσιας ελευθερίας και οικονομικής εκμετάλλευσης της γενετήσιας ζωής, συκοφαντικής δυσφήμισης, κλοπής, υπεξαίρεσης, εκβίασης, απάτης, απιστίας, επαιτείας, αλητείας, δωροδοκίας, καταπίεσης, ναρκωτικών, ζωοκλοπής, ζωοκτονίας, περί αλλοδαπών, λαθρεμπορίας ή οποιουδήποτε άλλου εγκλήματος από δόλο τελεσθέντος, για το οποίο επιβλήθηκε ποινή φυλάκισης τουλάχιστον τριών μηνών. Υποψήφιοι οι οποίοι έχουν παραπεμφθεί σε δικη, για κάποιο από τα ανωτέρω αδικήματα, μπορούν να συμμετάσχουν στις εξετάσεις, αλλά δεν προσλαμβάνονται, αν μέχρι το χρόνο έκδοσης της διαταγής πρόσληψης δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε ποινικό σωφρονισμό για τα παραπάνω εγκλήματα. ε. Δεν έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που ορίσθηκε για τη στέρησή τους. στ. Δεν έχουν τεθεί σε δικαστική συμπαράσταση (άρθρ. 1666 Α.Κ.). Προκήρυξη ΄Αρθρ. 2.- 1. Η πρόσληψη των Ειδικών Φρουρών γίνεται μετά από προκήρυξη του Αρχηγού της Ελληνικής Αστυνομίας. 2. Στην προκήρυξη ορίζονται: α. Ο αριθμός των προσλαμβανομένων. β. Τα απαιτούμενα προσόντα. γ. Τα απαιτούμενα δικαιολογητικά, ο χρόνος και τρόπος υποβολής τους, καθώς και η διαδικασία της πρόσληψής τους και κάθε άλλη αναγκαία λεπτομέρεια. 3. Η προκήρυξη αποστέλλεται στις Υπηρεσίες της Ελληνικής Αστυνομίας στα Επιτελεία των Κλάδων των Ενόπλων Δυνάμεων, στα Μέσα Μαζικής Ενημέρωσης, στον ημερήσιο τύπο, στους Δήμους και τις Κοινότητες, για την όσο το δυνατόν ευρύτερη ενημέρωση των ενδιαφερομένων. Δικαιολογητικά υποψηφίων ΄Αρθρ. 3.- 1. Οι επιθυμούντες να προσληφθούν ως Ειδικοί Φρουροί υποβάλλουν, μέσα στις προθεσμίες που οριζει η προκήρυξη, τα εξής δικαιολογητικά: α. Αίτηση συμμετοχής. β. Πιστοποιητικό σπουδών. γ. Επικυρωμένο φωτοαντίγραφο του δελτίου ταυτότητάς τους. δ. Υπεύθυνη δήλωση του άρθρ. 8 του Νομ.1599/86 ότι έχουν εκπληρώσει τις στρατιωτικές τους υποχρεώσεις και συγκεντρώνουν τα προσόντα που αναφέρονται στις περιπτώσεις α’ έως στ’ της παρ. 2 του άρθρ. 1 της παρούσης. 2. ΄Οσοι υπηρέτησαν μέχρι και τη απόλυσή τους ως έφεδροι αξιωματικοί ή σε Ειδικές Δυνάμεις, ή ως Εθελοντές Πενταετούς Υποχρέωσης (Ε.Π.Υ.) στις ΄Ενοπλες Δυνάμεις , πιστοποιητικό Στρατολογικού Γραφείου τύπου Α΄ από το οποίο να προκύπτει το γεγονός αυτό. 3.΄Οσοι γνωρίζουν την Αγγλική, Γαλλική ή Γερμανική γλώσσα, προσκομίζουν πτυχίο ή επικυρωμένο αντίγραφο αυτού FIRST CERTIFICATE για την Αγγλική ή αντίστοιχου επιπέδου για Γαλλική και Γερμανική. 4. Οι καλούμενοι προς πρόσληψη προσκομίζουν και τα εξής δικαιολογητικά: α. Αντίγραφο ποινικού Μητρώου τύπου Α΄ που Δεν θεωρείται ότι εξεπλήρωσε τις στρατιωτικές του υποχρεώσεις ο υποψήφιος που έχει απαλλαγεί νόμιμα απ’ αυτές. εκδίδεται τρεις μήνες το πολύ πριν από την ημερομηνία υποβολής. β. Πιστοποιητικό Εισαγγελικής Αρχής του τόπου κατοικίας τους, από το οποίο να προκύπτει αν έχει παραπεμφθεί σε δίκη για οποιοδήποτε αδίκημα, η ημερομηνία έκδοσης του οποίου δεν απέχει πέραν του τριμήνου από την ημερομηνία υποβολης του. Επιπλέον, με υπεύθυνη δήλωση του νομ.1599/1986, δηλώνεται από τον ενδιαφερόμενο η μη παραπομπή του σε δίκη για τα προβλεπόμενα από το εδ. δ΄της παρ. 2 του άρθρ. 1 της παρούσας απόφασης αδικήματα από άλλη, εκτός του τόπου κατοικίας του, Εισαγγελική Αρχή της Χώρας. (Μετά τη σελ. 16,72) Σελ.  16,73 Τεύχος 1333 Σελ. 71 Ειδικοί Φρουροί 4.Α.αα.2   354 γ. Πιστοποιητικό Στρατολογικού Γραφείου τύπου Α΄, για όσους δεν εμπίπτουν στην παρ. 2 του παρόντος άρθρου. Υποβολή και έλεγχος των δικαιολογητικών Άρθρ. 4.- 1. Οι υποψήφιοι υποβάλλουν αυτοπροσώπως στα Αστυνομικά Τμήματα του τόπου κατοικίας τα δικαιολογητικά του άρθρ. 3 παρ. 1, 2 και 3 της παρούσας απόφασης, μέσα στις προθεσμίες που ορίζει η προκήρυξη. 2. Το Αστυνομικό Τμήμα που δέχεται τα δικαιολογητικά : α. Ελέγχει αυτά για την εμπρόθεσμη υποβολή τους, καθώς και για την ακρίβεια, την πληρότητα και τη σύνταξή τους, σύμφωνα με τις διατάξεις της παρούσας και τις σχετικές διαταγές και οδηγίες. β. Μετράει το ανάστημα κάθε υποψήφιου και συντάσσει σχετική βεβαίωση που επισυνάπτει στα δικαιολογητικά. γ. Επιστρέφει χωρίς άλλη διατύπωση τα δικαιολογητικά στους υποψηφίους που δεν έχουν το απαιτούμενο ανάστημα ή στερούνται κάποιου από τα προσόντα των παρ. 1 και 2 του άρθρ. 1 της παρούσας, πλην αυτών που συνέταξε η Υπηρεσία. δ. Υποβάλλει τα ανωτέρω δικαιολογητικά την επομένη της παραλαβής στην Προϊσταμένη Αστυνομική Διεύθυνση. 3. Οι Αστυνομικές Διευθύνσεις ελέγχουν τα δικαιολογητικά, μεριμνούν για τη συμπλήρωση ή διόρθωση τυχόν ελλείψεων και σφαλμάτων και διαβιβάζουν αυτά στη Διεύθυνση Αστυνομικού Προσωπικού του Υπουργείου Δημόσιας Τάξης. Κριτήρια πρόσληψης-Πίνακας επιτυχόντων ΄Αρθρ. 5.- 1. Η πρόσληψη των Ειδικών Φρουρών γίνεται με βάση τα κατωτέρω αντικειμενικά κριτήρια: α. Το γενικό βαθμό Απολυτηρίου Λυκείου. β. Τη γνώση ξένης γλώσσας. γ. Την προϋπηρεσία ως έφεδροι Αξιωματικοί ή σε ειδικές Δυνάμεις ή ως Ε.Π.Υ. στις ΄Ενοπλες Δυνάμεις. 2. Η Επιτροπή της παρ. 7 του άρθρ. 9 του Νομ. 2734/1999, παραλαμβάνει από τη Διεύθυνση Αστυν. Προσωπικού τα δικαιολογητικά των υποψηφίων και προβαίνει στις ακόλουθες ενέργειες: α. Ελέγχει την πληρότητα των δικαιλογητικών που έχουν προσκομίσει οι υποψήφιοι και συντάσσει κατ’ αλφαβητική σειρά, με τη βοήθεια της Διεύθυνσης Πληροφορικής, πίνακα υποψηφίων που πληρούν τις προϋποθέσεις για πρόσληψη και πίνακα υποψηφίων που δεν πληρούν τις προϋποθέσεις αυτές. Σελ.  16,74 Τεύχος 1333 Σελ. 72 β. Συντάσσει πίνακα σειράς επιτυχίας των υποψηφίων, με βάση το άθροισμα της βαθμολογίας που προκύπτει από το γενικό βαθμό του απολυτηρίου Λυκείου, στον οποίο προστίθεται : (1) Δύο (2) μονάδες για όσους υποψηφίους κατέχουν τουλάχιστον πτυχίο FIRST CERTIFICATE για την Αγγλική ή αντιστοίχου επιπέδου για τη Γαλλική ή Γερμανική. (2) Τέσσερις (4) μονάδες για τους υποψηφίους που έχουν υπηρετήσει ως έφεδροι Αξιωματικοί ή σε Ειδικές Δυνάμεις των Ενόπλων Δυνάμεων. (3) Μία (1) μονάδα για τους υποψηφίους που έχουν υπηρετήσει ως Ε.Π.Υ. Οι μονάδες που αναφέρονται στις περιπτ. (1) και (2) του παρόντος εδαφίου δεν αυξάνονται έστω και αν στο πρόσωπο του υποψηφίου συντρέχουν περισσότερα του ενός εκ των αναφερομένων σ’ αυτές διαζευκτικά κριτηρίων. γ. Η συνολική βαθμολογία κάθε υποψηφίου πολλαπλασιάζεται επί το συντελεστή εκατό. (100). Η βαθμολογία εξάγεται μέχρι χιλιοστού της μονάδας. Σε περίπτωση ισοβαθμίας προηγείται ο υποψήφιος που έχει το μεγαλύτερο βαθμό απολυτηρίου Λυκείου και σε περίπτωση νέας ισοβαθμίας προηγείται ο υποψήφιος που λαμβάνει μονάδες από τα κριτήρια που προηγούνται κατά σειρά βάσει των διατάξεων της προηγούμενης περίπτωσης. Αν, παρά τα ανωτέρω, προκύπτει ισοβαθμία υποψηφίων στην τελευταία θέση του καθοριζομένου αριθμού προς πρόσληψη, η σειρά αυτών καθορίζεται με κλήρωση που διενεργείται από την ίδια Επιτροπή, παρουσία των ενδιαφερομένων υποψηφίων, για την οποία συντάσσεται, σχετικό πρακτικό. 4.Α.αα.2 Ειδικοί Φρουροί   355 4. Στους πίνακες που συντάσσονται, σύμφωνα με τις διατάξεις της περιπτ. β’ της προηγούμενης παραγράφου, καταχωρίζονται αναλυτικά οι βαθμολογίες κατά  κριτήριο και η συνολική βαθμολογία. Οι πίνακες αυτοί υπογράφονται από τα μέλη της Επιτροπής και υποβάλλονται με μέριμνα του Προέδρου της , μαζί με τα δικαιολογητικά των υποψηφίων στο αρμόδιο Τμήμα της Διεύθυνσης Αστυν. Προσωπικού, το οποίο μεριμνά για την κύρωσή τους από τον Αρχηγό της Ελληνικής Αστυνομίας, εντός (5) ημερών. Αντίγραφο των ως άνω πινάκων μαζί με όλα τα δικαιολογητικά των υποψηφίων, αποστέλλονται στις Αστυν. Δ/νσεις, οι οποίες είχαν δεχθεί τα δικαιολογητικά . Οι πίνακες αναρτώνται σε εμφανές μέρος των καταστημάτων Αστυνομικών Διευθύνσεων για ενημέρωση των υποψηφίων. Αθλητικές και υγειονομικές Εξετάσεις ΄Αρθρ. 6.- 1. Οι υποψήφιοι που περιλαμβάνονται στους κυρωμένους πίνακες επιτυχόντων, καλούνται κατά σειρά επιτυχίας και σε αριθμό ίσο με τον αριθμό που καθορίζεται στην προκήρυξη, με διαταγή του Προϊσταμένου Κλάδου Διοικητικής Υποστήριξης, να προσέλθουν μέσα σε ορισμένες προθεσμίες, στις αρμόδιες Επιτροπές, προκειμένου να εξετασθούν για τα σωματικά τους προσόντα. 2. Η εξέταση των σωματικών προσόντων περιλαμβάνει υγειονομικές εξετάσεις και αθλητικές δοκιμασίες. Οι υγειονομικές εξετάσεις προηγούνται των αθλητικών δοκιμασιών. 3. ΄Οσοι κρίνονται ικανοί στις υγειονομικές εξετάσεις, παραπέμπονται στη συνέχεια στις Αθλητικές Επιτροπές. Οι αθλητικές δοκιμασίες διενεργούνται σε Αστυνομικές Υπηρεσίες, οι οποίες ορίζονται με απόφαση του Προϊσταμένου Κλάδου Διοικητικής Υποστήριξης. Με την ίδια απόφαση συγκροτούνται τριμελείς επιτροπές εξέτασης που αποτελούνται από έναν Αστυνομικό Διευθυντή ή Αστυνομικό Υποδιευθυντή, ως Πρόεδρο και δύο Αστυνόμους Α’ ή Β’, ως μέλη. Ως Γραμματέας ορίζεται κατώτερος Αξιωματικός. 4. Για τον έλεγχο της αθλητικής επίδοσης οι υποψήφιοι δοκιμάζονται στα εξής αγωνίσματα : α. ΄Αλμα σε μήκος τουλάχιστον 3,5 μ. (τρεις προσπάθειες). β. ΄Αλμα σε ύψος τουλάχιστον 1μ. (τρεις προσπάθειες). γ. Δρόμος 1000 μέτρων μέσα σε χρόνο 4΄και 20΄΄ (μία προσπάθεια). 5. Υποψήφιοι που δεν κρίνονται ικανοί σε κάποια από τις αθλητικές δοκιμασίες, αποκλείονται των περαιτέρω δοκιμασιών. Επίσης μη ικανοί κρίνονται και όσοι υποψήφιοι δεν έχουν το προβλεπόμενο ανάστημα, ύστερα από αναστημομέτρηση όλων των  υποψηφίων που γίνεται από την ίδια Επιτροπή πριν από τις αθλητικές δοκιμασίες. Οι υποψήφιοι που κρίνονται μη ικανοί καταχωρίζονται σε ειδικό πίνακα που αναρτάται σε εμφανές μέρος στο χώρο της εξέτασης προς ενημέρωσής τους. Πρόσληψη επιτυχόντων ΄Αρθρ. 7.- 1. Οι υποψήφιοι που κρίνονται ικανοί από τις υγειονομικές και αθλητικές επιτροπές προσλαμβάνονται ως Ειδικοί Φρουροί με απόφαση του Προϊσταμένου Κλάδου Διοικητικής Υποστήριξης, που δημοσιεύεται στην Εφημερίδα της Κυβερνήσεως. Με την απόφαση πρόσληψης καθορίζεται η ημερομηνία πρόσληψης, καθώς και η ημερομηνία και ο τόπος παρουσίασης των προσληφθέντων για εκπαίδευση. 2. Η πρόσληψη γίνεται στην Αστυνομική Διεύθυνση όπου υπάγονται οι Υπηρεσίες στις οποίες οι υποψήφιοι είχαν υποβάλει τα δικαιολογητικά. Οι Αστυνομικές Διευθύνσεις μετά τη λήψη της διαταγής πρόσληψης, ενεργούν ως εξής: α. Ειδοποιούν, με αποδεικτικό, μέσω των κατά τόπους Αστυνομικών Τμημάτων, τους υποψηφίους που προσλαμβάνονται να μεταβούν σ’ αυτές την καθορισμένη με την απόφαση του Προϊσταμένου Κλάδου ημερομηνία, προσκομίζοντας και τα δικαιολογητικά της παρ. 4 του άρθρ. 3 του παρόντος. β. Ενεργούν αμέσως δακτυλοσκόπηση των υποψηφίων δια των Γραφείων Εγκληματολογικών Ερευνών (Γ.Ε.Ε.) ή εξειδικευμένου στη λήψη των αποτυπωμάτων προσωπικού και υποβάλλουν τα δακτυλικά δελτία εις 2πλούν στη Διεύθυνση Εγκληματολογικών Ερευνών, αφού προηγουμένως ενεργηθεί σχετικός έλεγχος στο αρχείο των οικείων Γραφείων Εγκληματολογικών Ερευνών. Η Διεύθυνση Εγκληματολογικών Ερευνών, αποστέλλει πριν από την ημερομηνία κατάταξης τις απαντήσεις της στις ανωτέρω Υπηρεσίες. γ. Καλούν τους προς πρόσληψη, να δώσουν τον προβλεπόμενο όρκο, ή σχετική διαβεβαίωση εφόσον από τα προσκομιζόμενα δικαιολογητικά και τη δακτυλοσκοπική εξέταση δεν προκύπτει κώλυμα πρόσληψης, συντάσσοντας για κάθε έναν από τους προσλαμβανόμενους, πρακτικό πρόσληψης και ορκωμοσίας, καθώς και Φύλλο Μητρώου. Τα ονοματεπώνυμα των προσληφθέντων και των μη προσληφθέντων για οποιονδήποτε λόγο, αναφέρουν αμέσως στη Διεύθυνση Αστυνομικού Προσωπικού/ Υ.Δ.Τ. Ο υποψήφιος για τον οποίο διαπιστώνεται ότι στερείται έστω και ενός προς πρόσληψη προσόντος, δεν προσλαμβάνεται, τυχόν δε πρόσληψή του θεωρείται αυτοδικαίως άκυρη. (Μετά τη σελ. 16,74) Σελ.  16,75 Τεύχος 1333 Σελ. 73 Ειδικοί Φρουροί 4.Α.αα.2   356 δ. Υποβάλλουν, ακολούθως, στην ιδια Διεύθυνση όλα τα δικαιολογητικά πρόσληψης των προσληφθέντων, τα πρωτότυπα των πρακτικών πρόσληψης και ορκωμοσίας και τα Φύλλα Μητρώου. Την υποβλητική αναφορά κοινοποιούν: (1) Στη Διεύθυνση Πληροφορικής του Υπουργείου Δημόσιας Τάξης. (2) Στη Διαχείριση Χρηματικού του Υπουργείου Δημόσιας Τάξης, με δύο αντίγραφα Φύλλου Μητρώου. (3) Στα Στρατολογικά Γραφεία του τόπου γέννησης των προσληφθέντων, με αντίγραφα του πρακτικού πρόσληψης και ορκωμοσίας, του Φύλλου Μητρώου και του Φύλλου Πορείας. (4) Στη Διεύθυνση Οικονομικών του Υπουργείου Δημόσιας Τάξης, με αντίγραφο του πρακτικού πρόσληψης και ορκωμοσίας και του Φύλλου Μητρώου, για την ενημέρωση του ασφαλιστικού τους ταμείου. (5) Στα οικεία Τμήματα Ασφαλείας, με τα δελτία ταυτότητας των προσληφθέντων. ε. Χορηγούν στους προσληφθέντες φύλλο πορείας για να παρουσιασθούν όπου ήθελε διαταχθεί. στ. Επιστρέφουν στους μη προσληφθέντες για οποιοδήποτε λόγο τα δικαιολογητικά τους, πλην αυτών που συνέταξε η Υπηρεσία. 4. Με αιτιολογημένη απόφαση του Προϊσταμένου Κλάδου Διοικητικής Υποστήριξης, που κοινοποιείται στους ενδιαφερόμενους, διαγράφονται από τον κυρωμένο πίνακα επιτυχόντων οι υποψήφιοι που : α. Διαπιστώνεται ότι στερούνται έστω και ενός προς πρόσληψη προσόντος. β. Καλούνται και δεν προσέρχονται για υγειονομική και αθλητική εξέταση ή για πρόσληψη μέσα στις ορισμένες προθεσμίες, εκτός των περιπτώσεων ανώτερης βίας, όχι όμως πέρα του 10ημέρου. γ. Κρίνονται ως μη ικανοί από τις υγειονομικές και αθλητικές Επιτροπές κατάταξης, ή όσων παραιτηθούν μέσα στο πρώτο 10ήμερο από την ημερομηνία πρόσληψης. Σε αντικατάσταση αυτών ο Προϊστάμενος Κλάδου καλεί άλλους υποψηφίους από τον κυρωμένο πίνακα επιτυχόντων και προβαίνει στην πρόσληψη αυτών, σύμφωνα με την προαναφερόμενη διαδικασία. 5. ΄Ολοι οι προσλαμβανόμενοι ως Ειδικοί Φρουροί, εγγράφονται κατ’ αλφαβητική σειρά σε Γενικό Μητρώο Ειδικών Φρουρών και λαμβάνουν κατ’ αύξοντα αριθμό, Αριθμό Γενικού Μητρώου αρχίζοντας από το 1. Σελ.  16,76 Τεύχος 1333 Σελ. 74 Οι εγγραφόμενοι καταχωρίζονται σε ξεχωριστή μερίδα του Βιβλίου Γενικού Μητρώου, η οποία περιλαμβάνει τα στοιχεία ταυτότητας, προϋπηρεσία στο Στρατό, ημερομηνία πρόσληψης, ανακατάταξη και κάθε άλλη υπηρεσιακή μεταβολή. Για κάθε Ειδικό Φρουρό τηρείται από την Κεντρική Υπηρεσία ατομικός φάκελος, καθώς και ατομικό βιβλιάριο όπως ακριβώς και για τους Αστυφύλακες. Ανανέωση θητείας Ειδικών Φρουρών ΄Αρθρ. 9.- 1. Το τελευταίο εξάμηνο πριν τη συμπλήρωση της 5ετούς θητείας, ο Προϊστάμενος Κλάδου Διοικητικής Υποστήριξης, ανάλογα με τις υπηρεσιακές ανάγκες, καλεί με διαταγή του τους υπηρετούντες Ειδικούς Φρουρούς, που λήγει η θητεία τους να υποβάλουν αιτήσεις ανανέωσης αυτής. 2. Οι αιτήσεις κατατίθενται εντός ορισμένης προθεσμίας που ορίζεται στη διαταγή, στις Υπηρεσίες όπου υπηρετούν οι Ειδικοί Φρουροί. Για κάθε αιτούντα συντάσσεται από τους ιεραρχικά προϊσταμένους, σύμφωνα με τις διατάξεις που ισχύουν για τις εκθέσεις ικανότητας, πρόταση ανανέωσης της θητείας του, η οποία υποβάλλεται εντός ορισμένης προθεσμίας, μαζί με την αίτησή του στη Διεύθυνση Αστυνομικού Προσωπικού / ΥΔΤ. Στην πρόταση ανανέωσης της θητείας αξιολογούνται η υπηρεσιακή απόδοση, ο ζήλος και το ενδιαφέρον για την υπηρεσία, η πειθαρχικότητα και η διαγωγή του. 3. Για την ανανέωση της θητείας των Ειδικών Φρουρών αποφασίζει το Πρωτοβάθμιο Συμβούλιο Κρίσης Αστυφυλάκων. 4. Η κρίση του Συμβουλίου βασίζεται στην πρόταση ανανέωσης της θητείας και στις εκθέσεις ικανότητας των καθ’ ιεραρχία προϊσταμένων του Ειδικού Φρουρού. 5. Το Συμβούλιο αποφαίνεται χωριστά για κάθε Ειδικό Φρουρό. Αν η απόφαση του Συμβουλίου είναι αρνητική, αιτιολογείται και κοινοποιείται στον ενδιαφερόμενο, ο οποίος δικαιούται, μέσα σε ανατρεπτική προθεσμία δέκα (10) ημερών από την κοινοποίηση, να ασκήσει προσφυγή στο δευτεροβάθμιο Συμβούλιο Κρίσης Αστυφυλάκων. Η απόφαση του δευτεροβαθμίου Συμβουλίου κρίσης είναι τελεσίδικη και κοινοποιείται στον ενδιαφερόμενο. 4.Α.αα.2 Ειδικοί Φρουροί   357 6. Οι αποφάσεις των Συμβουλίων είναι υποχρεωτικές. 7. Με βάση τις αποφάσεις των Συμβουλίων, ο Προϊστάμενος Κλάδου Διοικητικής Υποστήριξης εκδίδει απόφαση ανανέωσης της θητείας για όσους κρίνονται κατάλληλοι προς τούτο. Οι Ειδικοί Φρουροί που δεν κρίνονται κατάλληλοι για ανανέωση της θητείας των, καθώς και όσοι δεν υπέβαλαν αίτηση ανανέωσής της απολύονται με τη συμπλήρωση της πενταετίας αυτοδικαίως. Για την απόλυση αυτή εκδίδεται διαπιστωτική πράξη του Προϊσταμένου Κλάδου Διοικητικής Υποστήριξης. ΄Εναρξη ισχύος ΄Αρθρ. 10.- Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.   